–Так. Дзяржава прадугледжвае такія моманты. Калі грамадзянін знаходзіцца ў цяжкай жыццёвай сітуацыі (дакладней, поўнай непрацаздольнасці па прычыне інваліднасці ці дасягненні 80-ці гадовага ўзросту; няздольнасці да самаабслугоўвання ў сувязі з захворваннем; смерці жонкі ці мужа, бацькоў, дзяцей; прычынення шкоды здароўю, маёмасці па прычыне стыхійных бедстваў, катастроф, пажараў і іншых надзвычайных сітуацый), згодна з указам ён зможа разлічваць на дапамогу, максімальны памер якой павялічыцца з пяці да дзесяці бюджэтаў пражытачнага мінімуму. Прычым, калі раней яна прадастаўлялася не больш аднаго разу ў год, то зараз такія грамадзяне будуць мець права звярнуцца па дапамогу двойчы.